DA Den Europæiske Unions Tidende L 156/8

KOMMISSIONENS FORORDNING (EF) Nr. 847/2006

af 8. juni 2006

om åbning og forvaltning af fællesskabstoldkontingenter for visse tilberedte eller konserverede fisk

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 2006/324/EF af 27. februar 2006 om indgåelse af en aftale i form af brevveksling mellem Det Europæiske Fællesskab og Kongeriget Thailand i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Den Europæiske Union (1), særlig artikel 4, og

ud fra følgende betragtninger:

(1) I aftalen i form af brevveksling mellem Det Europæiske Fællesskab og Kongeriget Thailand, som er godkendt ved Rådets afgørelse 2006/324/EF, er der fastlagt to nye årlige toldkontingenter for visse tilberedte eller konserverede fisk.

(2) Ifølge aftalen skal Kongeriget Thailand tildeles en vis mængde af hvert toldkontingent, og den resterende del af hvert toldkontingent skal være åben for import for alle lande.

(3) Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2) blev der fastlagt forvaltningsregler for toldkontingenter, der er baseret på toldangivelsernes kronologiske rækkefølge.

(4) Ifølge Rådets forordning (EF) nr. 683/2006 af 27. februar 2006 om gennemførelse af aftalen i form af brevveksling mellem Det Europæiske Fællesskab og Kongeriget Thailand i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Den Europæiske Union, der ændrer og supplerer bilag I til forordning (EØF) nr. 2658/87 om told- og statistiknomenklaturen og den fælles toldtarif (3), træder de nye toldkontingenter i kraft fire uger efter offentliggørelsen i Den Europæiske Unions Tidende, og nærværende af Kommissionen gennemførte forordning bør derfor anvendes fra samme dato.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget —

UDSTEDT FØLGENDE FORORDNING:

Artikel 1

1. Der åbnes et årligt toldkontingent på 2 558 tons fritaget for told for import til Fællesskabet af tilberedt eller konserveret fisk af tunfisk, bugstribet bonit eller andre fisk af slægten Euthynnus, undtagen hele eller i stykker, henhørende under KN-kode 1604 20 70.

2. Der åbnes et årligt toldkontingent på 2 275 tons fritaget for told for import til Fællesskabet af tilberedt eller konserveret fisk af sardin, bonit, makrel af arterne Scomber scombrus og Scomber japonicus og fisk af arten Orcynopsis unicolor, undtagen hele eller i stykker, henhørende under KN-kode 1604 20 50.

Artikel 2

De toldkontingenter, der er fastsat i artikel 1, anvendes således:

1) Af det i artikel 1, stk. 1, omhandlede toldkontingent på 2 558 tons anvendes 1 816 tons inden for løbenummer 09.0704 på import med oprindelse i Thailand, og den resterende del, 742 tons, anvendes inden for løbenummer 09.0705 på import med oprindelse i alle lande.

2) Af det i artikel 1, stk. 2, omhandlede toldkontingent på 2 275 tons anvendes 1 410 tons inden for løbenummer 09.0706 på import med oprindelse i Thailand, og den resterende del, 865 tons, anvendes inden for løbenummer 09.0707 på import med oprindelse i alle lande.

Artikel 3

1. Oprindelsen bestemmes efter de i Fællesskabet gældende bestemmelser.

2. Import i henhold til den del af toldkontingenterne, der er tildelt Thailand, er betinget af, at der fremlægges et oprindelsescertifikat, der opfylder betingelserne i artikel 47 i forordning (EØF) nr. 2454/93.

Artikel 4

De i denne forordning fastsatte toldkontingenter forvaltes af Kommissionen i henhold til artikel 308a, 308b og 308c i forordning (EØF) nr. 2454/93.

Artikel 5

Denne forordning træder i kraft på dagen for offentliggørelsen i Den Europæiske Unions Tidende.

Den anvendes med virkning fra den 2. juni 2006.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. juni 2006. På Kommissionens vegne Peter MANDELSON Medlem af Kommissionen

(1) EUT L 120 af 5.5.2006, s. 17.

(2) EFT L 253 af 11.10.1993, s. 1. Senest ændret ved forordning (EF) nr. 402/2006 (EUT L 70 af 9.3.2006, s. 35).

(3) EUT L 120 af 5.5.2006, s. 1.